Case ID: 1184460
Sentence 0: Belə ki, Təqsirləndirilən şəxs 28dekabr 2019-cu il tarixdə, saat 23:40 radələrində “Yol hərəkəti haqqında” Azərbaycan Respublikası Qanununun 37-ci maddəsinin 1-ci hissəsinin 8-ci bəndinin tələblərinə zidd olaraq sərxoş halda etibarnamə əsasında idarəetdiyi “xxxxxxxx” MMC-yə məxsus texniki cəhətdən saz vəziyyətdə olan “xxxxxxxxxxxx yük” markalı, **-JA-*** dövlət qeydiyyat nişanlı avtomobillə Bakı-Binə yolu ilə Binə qəsəbəsi istiqamətində saatda 60 km sürətlə hərəkətdə olarkən “Yol hərəkəti haqqında” Azərbaycan Respublikası Qanununun 36-cı maddəsinin 1-ci hissəsinin 3-cü bəndinin tələblərini pozaraq, yəni sürücü diqqətini daim dəyişən yol şəraitindən və avtomobilin idarə olunmasından ayırmamalı, hərəkət hissəsinin sağ kənarında dayanmış piyadadan hərəkətin təhlükəsizliyini təmin edən lazımi yan məsafə saxlayaraq onun yanından keçib getməli olduğu halda bunlara əməl etməmiş, mövcud şəraitdə Bakı şəhəri Xəzər rayonu Binə qəsəbəsi Bakı-Binə yolunun 5-ci kilometrliyində yerləşən “Tomas” ticarət mərkəzinin qarşısında yolun hərəkət hissəsinin sağ kənarında yerləşən səkinin üzərində dayanmış piyada Zərərçəkmiş şəxs ehtiyatsızlıqdan avtomobilin sağ yan güzgüsü ilə vuraraq ona komatoz vəziyyətlə müşayiət olunan soldan alın-təpə-gicgah sümüklərinin qəlpəli, yerdəyişmiş, qapalı sınıqları, baş-beyin toxumasının sol yarımkürədə alın-gicgah payında geniş sahədə qansızmalı əzilməsi, baş-beynin sərt qişaaltına qansızması, kəllə əsası sümüklərinin xətti sınıqları, sol almacıq, sol əng cibinin ön və arxa divarının yerdəyişmiş sınıqları, sağ said sümüklərinin qapalı, qəlpəli, yerdəyişən sınıqları, alt çənə sümüyünün əng şaxəsinin açıq sınığı, üç ədəd ön üst kəsici dişlərin postravmatik düşməsi, sifətin, hər iki topuğun sıyrıqları, alt və üst dodağın əzilmiş yaraları ilə nəticələnən həyat üçün təhlükəli olan sağlamlığa ağır dərəcəli zərər vuran bədən xəsarəti yetirmiş, “xxxxxxxx” MMC-nin əmlakı olan “xxxxxxxxxxxx yük” markalı, **-JA-*** dövlət qeydiyyat nişanlı avtomobilə 270 manat maddi ziyan vurmaqla yol hərəkəti qaydalarını pozmuş və “Yol hərəkəti haqqında” Azərbaycan Respublikasının Qanununun 37-ci maddəsinin 4-cü hissəsinin tələblərinə zidd olaraq avtomobili ilə yol-nəqliyyat hadisəsi yerindən qaçmışdır.